- Der er kun to børn og to personaler på arbejde i dag, fortæller Karen Marie Corneliussen, der er dagtilbudleder af tre daginstitutioner i distrikt vest i Aabybro, Jammerbugt Kommune. Det er den kombinerede vuggestue og børnehave, Børnehuset, der har åbent mandag. Her er Meica og Adrian i nødpasning. - Jeg tror, de hygger sig og nyder den opmærksomhed, de får, og vi prøver at lave en hverdag så godt som muligt, siger Karen Marie Corneliussen. Meica på tre år kan dog godt mærke, at noget er anderledes og siger: - Der er faktisk nogen, der er syge. Pædagogerne er opmærksomme på, at børnene opfanger alt, der har med Covid-19 at gøre. - De hører jo også, at hov nu er der 2000 døde, og så snakker vi med dem om sygdommen, siger Karen Marie Corneliussen. De fleste børn holdes hjemme. - Forældrene tager det meget alvorligt, siger hun.

Opsummering:
Forældrene tager situationen med coronavirus alvorligt, og langt de fleste børn holdes hjemme fra institutionerne.